**Iluzie cu baldachin sub nuc**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În rochia de dantelă zdrențuită

Ți-am apărut în vis, te-am întrebat:

"Ai inima în piatră dăltuită,

De m-ai lăsat sub nuc și ai plecat ?

Unde e baldachinul mult promis

Și fânul cu miros de liliac ?"

-Iubitul meu, trezește-te din vis !

Ai ațipit sub nuc și-ar fi păcat

Să ai coșmaruri, cum ai mai avut

La nunta noastră când, în brumărel

O damigeană de vin ai băut

Și-apoi, fiindcă ai rămas singurel

Ai adormit și frig ți-a fost, sub nuc.

Ți-am dat o aspirină și un ceai

Și tu-mi spuneai:"iubita mea, mai stai

Iar eu să fac un pat din fân, mă duc.

Cu tufănele-l voi împodobi

Sub cerul liber, ca un baldachin"...

Te-am așteptat până în zori de zi !

Când ai venit, erai un arlechin

Cu nasul roșu și părul zburlit

Nu știu nici astăzi cum de te-am iubit...

Dar te-am iubit cu foc și cu năduf

Că m-ai ținut de-atunci, numai în puf.

În puful florilor de păpădie

Cu blidul gol, cu griji și datorii

Că dacă ar mai trece ani, o mie

Noi tot nu le-am putea plăti !

:)